laion/Wikipedia-Exotic huggingface dataset:
וילפריד שטראוב

וילפריד שטראוב (בגרמנית: Wilfried Straub; ‏ 29 במרץ 1939 – 2 במאי 2016) היה מנהל כדורגל גרמני אשר כיהן כסגן נשיא ומזכיר כללי בפדרציית הכדורגל הגרמנית וומנכ"ל ליגת הכדורגל הגרמנית, וזוכה פרס נשיא אופ"א. שטראוב החל לעבוד התאחדות הכדורגל הגרמנית ב-1968 כראש מחלקה, וב-1969 מונה כמזכיר הכללי של פדרציית הכדורגל הגרמנית, תפקיד בו כיהן 21 שנים עד 1991 כאשר עבר לתפקיד מנהל אגף השיווק, הכלכלה והפיננסים. ב-2001 מונה שטראוב כסגן נשיא הפדרציה וניהל את הקשר בין פדרציית הכדורגל וליגת הכדורגל הגרמנית. כחלק מתפקידו היה אחראי על הגביע הגרמני. כעבור מספר שנים מונה לתפקיד מנכ"ל ליגת הכדורגל. הוא היה חבר בוועדה המארגנת של מונדיאל 2006 שנערך בגרמניה, ובשנה זו הוענק לו פרס נשיא אופ"א. הליגה הגרמנית אבלה על וילפריד שטראוב, באתר הבונדסליגה (בגרמנית)
שומלוינה

שומלוינה (בהונגרית: Somlójenő) הוא כפר קטן במחוז וספרם שבמרכז הונגריה. כמו כפרים רבים באירופה גם בשומלוינה מספר התושבים נמצא בירידה. כך, בשנת 1990 חיו בכפר 296 תושבים, ובשנת 2019 רק 256 תושבים. בשומלוינה חיו יהודים בתקופות זמן שונות. מדיה וקבצים בנושא שומלוינה בוויקישיתוף נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
סורת א-זח'רף

סורת א-זֻחְ'רֻף (בערבית: سورة الزخرف, "פאר הזהב") היא הסורה ה-43 בקוראן. סורה זו מכילה 89 פסוקים, ושמה נגזר מהפסוק ה-35. פסוקים 1–4 מדברים על כך שמטרת הקוראן היא לעודד את בני האדם לחשוב. פסוקים 5–8 מדברים על כך שהחטאים והלעג של הלא מאמינים אינם אמורים להוות מכשול להטפת הדת. פסוקים 9–14 מדגישים את הצורך האנושי לעבוד את אללה. פסוקים 15–35 מתארים את הטיעונים שהיו טוענים הפוליתאיסטים במטרה להצדיק את העובדה שהם עובדים את המלאכים. פסוקים 36–65 הם מעין ביקורת על הפוליתאיזם. פסוקים 66–78 מתארים מה לכאורה יעלה בגורלם של אלו שהאמינו באללה, ומה יעלה בגורל של אלה שלא האמינו בו. פסוקים 79–89 מרחיבים את ההשוואה בין המאמינים ללא מאמינים, ובעיקר בין המונותאיזם לפוליתאיזם. מדיה וקבצים בנושא סורת א-זח'רף בוויקישיתוף סורת א-זח'רף, בתרגום הרמן רקנדורף, באתר ויקיטקסט אלקראן (הקוראן) / אלמוני/ת / יוסף יואל ריבלין - פרויקט בן־יהודה, באתר benyehuda.org Surah Az-Zukhruf [43], Surah Az-Zukhruf [43] (באנגלית) Talal Itani, Quran in English - Clear and Easy to Read.. (באנגלית) TheLastDialogue, Surah Az Zukhruf Summary, The Last Dialogue, ‏7 במרץ 2019 (באנגלית)
קרל שלייכר

קרל שלייכר (נולד כקלסטין שלייכר, 1825 - 2 באוקטובר 1903) הוא צייר ריאליסטי מהמאה ה-19. קרל נולד בלמברג, לבוב, אך את השכלתו בתחום הציור הוא רכש בעיקר בווינה בין השנים 1860 ו-1870. קרל היה תלמידו של הצייר האוסטרי פרדיננד גריארוג ולדמילר. קרל ידוע במיוחד בציורי דיוקנאות של פנים, וכן ציורי פרשניות של רבנים העוסקים בלימוד התלמוד. כמות ניכרת מציוריו הן ציורי שמן. ציוריו מהווים תיעוד אותנטי של התרבות היהודית ומנהגיה, וכן צורת הלימוד הרבנית. ציורים אלו מאוגדים באוסף 'יידישקייט', עבודותיו הוצגו מספר פעמים ב'מועדון האומנות האוסטרי'. ציוריו של קרל מאופיינים, לא רק בתיאור רב, אלא אף בחדות מדהימה. למשל הוא היטב לתאר בציוריו, את אווירת הלימוד של הרבנים היהודים בזמן לימוד התלמוד, בציור ניתן להבחין בלהט הוויכוח על פניהם ותנועתיהם של הדמויות המופיעות בו. קרל נפטר בפדובה, ממלכת איטליה, בשנת 1903.
בריכת אבוקה

בריכת אבוקה היא בריכת אגירה הנמצאת בעמק הירדן, 4 קילומטרים דרום מזרחית לבית שאן, בין קיבוץ כפר רופין (שממזרח לבריכה) לקיבוץ הדתי עין הנצי"ב (שממערב לבריכה). הבריכה ממוקמת מדרום לתל צמד וממזרח לתל רחוב. הבריכה נקראת על שם חוות אבוקה - קבוצה שהקימה את החווה בשנת 1941 (הקבוצה התפרקה בשנת 1956, והחווה ניטשה) - החווה נקראת על שם עליית הנוער לארץ, בתקופת השואה - אשר הייתה כאבוקה סמלית למול חשכת השואה. מי מעיין עין צמד זורמים לנחל אבוקה הסמוך לו, וממלאים את בריכת אבוקה. מימי הבריכה מליחים, ועומקה עולה על 2 מטרים. בחודשי החורף והאביב פורח סביב הבריכה סביון אביבי, וכן עצי דקל. מימי הבריכה נשאבים לצורכי חקלאות. אורי מאור, ארץ המעיינות - המדריך השלם לנקודות המים הקסומות בישראל, הוצאת ספריית בית אל, 2011, עמ' 24 -25 בריכת אבוקה באתר "מסלולים" בריכת אבוקה באתר nelech איתן לשם, לפעמים המעיין הסודי המושלם הוא בכלל לא סודי (אבל עדיין מושלם), באתר הארץ, 18 ביוני 2020 ראו בספרו של אורי מאור, ארץ המעיינות - המדריך השלם לנקודות המים הקסומות בישראל, המפורט להלן ב"קריאה נוספת", בעמוד 14 לפי מקור אחר עומקה של הבריכה 1.5 מטרים. הצומח סביב בריכת אבוקה מידע גאוגרפי
יחסי לוב–ספרד

יחסי לוב–ספרד הם היחסים הבילטרליים והדיפלומטיים בין לוב וספרד. ספרד ולוב כוננו יחסים דיפלומטיים ב-14 בינואר 1961, בתקופת שלטונו של המלך אידריס. במהלך 42 שנות שלטונו של מועמר קדאפי, היחסים ההיספאניים-לוביים הושפעו מאוד ממדיניות קדאפי. לאחר שנות האמברגו הבינלאומי על לוב בגין תמיכת קדאפי בטרור ובתוכנית נשק להשמדה המונית, בשנת 2004 החלה נורמליזציה של יחסי לוב עם הקהילה הבינלאומית. בשנת 2011 ספרד הייתה אחת המדינות הראשונות שתמכו במהפכת 17 בפברואר וסייעה לה באופן פעיל בתחום הסיוע הפוליטי וההומניטרי. בזירה הפוליטית, ספרד הכירה במרץ 2011 במועצת המעבר הלאומית, הממשלה הזמנית, וכעבור חודש שלחה שליח מיוחד לבנגאזי; הוא היה חבר ב"קבוצת החברים של לוב" והשתתף בפעולת נאט"ו להגנת העם הלובי. שרת החוץ ושיתוף הפעולה, טרינידד חימנס, נסע לבנגאזי ביוני 2011, כאשר הסכסוך הצבאי טרם הגיע לסיומו. לאחר תחילת חילופי השלטון בלוב, ספרד ביקשה לחדש את היחסים הדו-צדדיים על ידי הצגת נכונותה ללוות את לוב בתהליך הדמוקרטיזציה. עם מטרה זו, שר החוץ ושיתוף הפעולה חוסה מנואל גרסיה-מרגאיו ושרת הפיתוח אנה פסטור ביקרו בטריפולי ב-16 וב-17 בדצמבר 2012 כדי להעביר מסר תמיכה מצד ממשלת ספרד לשלטונות לוב החדשים. וכדי להגביר את היחסים הכלכליים והעסקיים בין המדינות. ספרד הייתה התורמת האירופית החמישית בסיוע הומניטרי במהלך המהפכה בלוב בשנת 2011, ותרמה יותר משבעה מיליון אירו. תהליך השינויים הפוליטיים והחברתיים בלוב ובמדינות אחרות בעקבות האביב הערבי בינואר–פברואר 2011 הביא לניסוח מחדש של מדיניות שיתוף הפעולה בפיתוח באזור תוך התמקדות בליווי תהליכי השינוי הדמוקרטי. תוכנית מסאר היא תוכנית שיתוף פעולה ספרדית שהחלה ביוני 2012, שמטרתה ללוות תהליכי ממשל דמוקרטיים בעולם הערבי ותורמת למודרניזציה וחיזוק המוסדות ושל הגורמים המרכזיים בפיתוח שלטון החוק. המטרה האסטרטגית של שיתוף הפעולה הספרדי בלוב היא לתרום לחיזוק יכולות המדינה בתהליך השיקום והמעבר הפוליטי שלה. בשנת 2012 מימנה ספרד תוכנית פינוי קרקע של ארגון ה-MAG ותוכנית הסיוע לבחירות של נציגות האו"ם בלוב. במסגרת תוכנית מסאר נסע סגן שר המשפטים בלוב, סהר באנון, לספרד ב-17 ביוני 2013 יחד עם משלחת ממשרדו כדי ללמוד על מערכת בתי הסוהר הספרדית במטרה להתחיל בשיתוף פעולה בנושא רפורמת בתי הסוהר לוב. קידום הקשרים ברמה המוסדית, העסקית והחברתית האזרחית בין ספרד ללוב הוא אחד ההיבטים העיקריים של שיתוף הפעולה הספרדי באמצעות ביקורי לימוד במוסדות ספרדיים והשתתפות בכנסים ובסמינרים שאורגנו על ידי מוסדות כמו קאסה ארבה (ספ'), קאסה מדיטראנו (ספ'), ומועדון מדריד (אנ'). בתחום התרבות בולט קידום התרבות והשפה הספרדית, עם הקמת מרחב קריאה בספרדית באוניברסיטת טריפולי בשנת הלימודים 2013–2014. לוב מחזיקה בספרד שגרירות במדריד. ספרד מחזיקה בלוב שגרירות בטריפולי. מדיה וקבצים בנושא יחסי לוב–ספרד בוויקישיתוף Ficha de Libia Office of diplomatic information. Ministry of Foreign Affairs and Cooperation. Section: Diplomatic relations. Ficha de Libia Office of diplomatic information. Ministry of Foreign Affairs and Cooperation. Section: Cooperation. Ficha de Libia Office of diplomatic information. Ministry of Foreign Affairs and Cooperation. Section: Spanish representation data.
יער סודי (סדרת טלוויזיה)

יער סודי (בקוריאנית: 비밀의 숲) היא סדרת טלוויזיה דרום קוריאנית מסוגת הדרמה ומותחן פשע. הסדרה הופקה על ידי Signal Entertainment ו-IOK Media, הסדרה נוצרה על ידי לי סו-יון ושודרה ברשת tvN החל מ-10 ביוני 2017. הסדרה חודשה לעונה שנייה, שהוקרנה בבכורה ב-15 באוגוסט 2020. הסדרה הייתה להיט בקרב צופים מקומיים ובינלאומיים כאחד וזכתה לביקורות חיוביות על עלילתה המהודקת, על הרצפים המרתקים וההופעות החזקות של השחקנים. הסדרה הוכנסה לרשימת תוכניות הטלוויזיה הטובות ביותר של ניו יורק טיימס לשנת 2017 וזכתה במספר פרסים כולל הפרס הגדול לטלוויזיה בטקס פרסי האמנויות של באקסנג. בעונה הראשונה, הוואנג סי-מוק הוא תובע למופת שסבל מרגישות יתר לתדרים מסוימים של צליל. לאחר שעבר ניתוח מתקן במוח שאילץ הסרת אונה הוא איבד את תחושת האמפתיה וחסר כישורים חברתיים. תוך כדי חקירת מקרה רצח הוא פוגש את סגנית המשטרה האן ייאו-ג'ין, המסייעת לו לפתור אותו. כשהם מתחילים לפענח את המסתורין שעומד מאחורי הרצח, הם גם מגלים שמאמציהם נסחפים ללא הרף מכיוון שהפרשה תביא גם לחשיפת תוכנית שחיתות גדולה בין הפרקליטות לקונגלומרט פרטי. בעונה השנייה, שמתרחשת שנתיים לאחר מכן, מתגלע סכסוך אתי במשרד התובע וסוכנות המשטרה הלאומית, כשהראשון רוצה כוח ושיקול דעת בכל הליכי החקירה ואילו האחרונה מבקשת סמכות אוטונומית. בעיצומו של סכסוך בין הסוכנויות שלהם, הוואנג סי-מוק והאן-יאו-ג'ין חוברים כדי לנהל באופן עצמאי חקירה משלהם. צ'ו סונג-וו בתפקיד הוואנג סי-מוק ביי דונה בתפקיד האן יאו-ג'ין לי ג'ון-הייוק בתפקיד סו דונג-ג'ה יו ג'ה-מיונג בתפקיד לי צ'אנג-ג'ון (עונה 1; תפקיד אורח בעונה 2) Shin Hye-sun בתור Young Eun-soo (עונה 1; תפקיד אורח בעונה 2) יון סה-אה בתפקיד לי יון-ג'ה (עונה 2; דמות משנית בעונה 1) ג'און היי-ג'ין בתפקיד צ'וי ביט (עונה 2) צ'וי מו-סונג בתור וו טאה-הא (עונה 2) מדיה וקבצים בנושא יער סודי בוויקישיתוף אתר האינטרנט הרשמי של יער סודי (בקוריאנית) יער סודי, ברשת החברתית פייסבוק "יער סודי", במסד הנתונים הקולנועיים IMDb (באנגלית) "יער סודי", באתר נטפליקס "יער סודי", במסד הנתונים הקולנועיים KinoPoisk (ברוסית) "'Forest of Secrets' K-drama steady with viewership as tvN's 1st success of 2017". Blasting News. 9 ביולי 2017. {{cite web}}: (עזרה) "'Stranger' starring Bae Doo-na on roll". The Korea Herald. 2 ביולי 2017. {{cite web}}: (עזרה) "'Stranger' ends amid much fanfare". The Korea Herald. 31 ביולי 2017. {{cite web}}: (עזרה) "The Best TV Shows of 2017". New York Times. 4 בדצמבר 2017. {{cite web}}: (עזרה) "Baeksang Arts Awards recognize 'Stranger,' '1987'". The Korea Herald. 4 במאי 2018. {{cite web}}: (עזרה) '서울어워즈' 송강호·나문희·지성·박보영 주연상…·'박열'·'비숲' 대상[종합] (בקוריאנית). Naver. 27 באוקטובר 2017. נבדק ב-11 במאי 2020. {{cite web}}: (עזרה) "[2018 백상예술대상 종합] tvN '비밀의 숲'·영화 '1987' 대상 영예+3·4관왕" [2018 Baeksang Arts Awards Overall] tvN 'Secret Forest' · Movie '1987' Grand Prize + 3 · 4 Crown]. Osen (בקוריאנית). 4 במאי 2018. נבדק ב-11 במאי 2020. {{cite web}}: (עזרה) "제54회 백상예술대상, TV·영화 각 부문별 수상 후보자 공개" [The 54th Baeksang Arts Awards, winners of each category of TV and film]. JTBC (בקוריאנית). 6 באפריל 2018. נבדק ב-11 במאי 2020. {{cite web}}: (עזרה) [54회 백상] 조승우·김남주의 '독한 변신', 男女최우수 값진 결과물 얻다 [[54th Baeksang] Cho Seung-Woo and Kim Nam-Ju's 'Strong Transformation', Men's Women's Best Value] (בקוריאנית). Naver. 4 במאי 2018. נבדק ב-11 במאי 2020. {{cite web}}: (עזרה)
פסטיבל הקולנוע הבינלאומי באשדוד

פסטיבל הקולנוע הבינלאומי באשדוד היה אירוע שנתי שהתקיים בעיר אשדוד, מידי בחול המועד פסח. במסגרת פסטיבל זה מוקרנים סרטים ישראלים וזרים מן העולם במסגרת תחרותית, כמו כן נערכות רטרוספקטיבות ליוצרים ישראלים ומחוץ לישראל ומוצגים סרטים בנושאים נבחרים. את הפסטיבל יזם המפיק דורון ערן, ונשיא הכבוד של הפסטיבל היה הבמאי מנחם גולן. במסגרת התחרות מוענקים פרסים לסרטים וליוצרים בקטגוריות שונות - משחק, בימוי, תסריט ותחומים משיקים נוספים. בנוסף, מוענק פרס מיוחד לקולנוען הצעיר המצטיין של השנה. בשנת 2005 נפתח הפסטיבל לראשונה בחול המועד פסח. בפרס הסרט הטוב ביותר זכה הסרט "איפה פירוזה" של הבמאי אזאל אקאי. בפרס הקולנוען הצעיר זכה הסרט "אנטרופיה" של הבמאי שרון מימון. בשנת 2006 נערך הפסטיבל השני. בשנה זו זכה בפרס הסרט הטוב ביותר, הסרט "טביליסי-טביליסי" (אנ') של הבמאי הגאורגי לֶבאן זָכַּרֶיישווילי (רו'). בפרס הקולנוען הצעיר זכה הסרט "נעילה" בבימויו של זוהר מרקמן. פרס מיוחד ניתן לקולנוען מרק רוזנבאום. בשנת 2007 נערך הפסטיבל בפעם השלישית. בפסטיבל זה נוסף קטע מוזיקלי (פס-קול הסרטים) והוא נקרא 'הפסטיבל הבינלאומי לקולנוע ומוזיקה'. בשנת 2008 נערך הפסטיבל הרביעי בחוה"מ פסח. טקס הפתיחה התקיים באמפי מונארט, אותו הנחה השחקן אריה מוסקונה וניתנו פרסים למלחין יונתן בר גיורא, לשחקנית גאולה נוני ולשחקן, יקיר העיר זאב רווח. מרב יודילוביץ', פסטיבל הקולנוע באשדוד יעניק פרס מפעל חיים ליורם גלובוס, באתר ynet, 20 במרץ 2005 פסטיבל הקולנוע הבינלאומי השלישי באשדוד-איריס לקנר, עניין מרכזי
הנרי קוסטר

הנרי קוסטר (באנגלית: Henry Koster;‏ 1 במאי 1905 – 21 בספטמבר 1988) היה במאי קולנוע ותסריטאי יהודי-אמריקאי. נולד בברלין בשם הרמן קוסטרליץ למשפחה יהודית. הוא התוודע לראשונה לקולנוע בשנת 1910 כאשר דודו פתח בית קולנוע בברלין ואימו הייתה מלווה בפסנתר את הסרטים האילמים. בתחילה היה תסריטאי ועוזר במאי ובשנת 1932 ביים את סרטו הראשון- "Thea Roland". לאחר זאת ביים את "Das häßliche Mädchen" אבל הנאצים מחקו את שמו מרשימת הקרדיטים של הסרט. הוא ברח לבודפשט עם חברו המפיק ג'ו פסטרנק שהיה נציג יוניברסל באירופה, שם ביים שלושה סרטים ובשנת 1934 נישא ל-Kató Király. ב-1936 חתם על חוזה עם אולפני יוניברסל ועבר לארצות הברית ביחד עם פסטרנק. הם גילו את הנערה דיאנה דרבין (אנ')שכיכבה בסרטים אותם הפיק פסטרנק וביים קוסטר: "שלוש נערות חכמות" (1936), "מאה גברים ונערה" (1937), "שלוש נערות חכמות מתבגרות" (1939), "מצעד האביב" (1940) ו"זה התחיל עם איב" (1940). הסרטים האלה היו קומדיות רומנטיות קלילות שהצילו את אולפני יוניברסל מפשיטת רגל. קוסטר גילה את אבוט וקוסטלו במועדון לילה בניו יורק, הבחין בכישרונם ושכנע את אולפני יוניברסל להפיק את סרטם הראשון "לילה אחד באזור הטרופי". בין השחקנים בסרט זה הייתה פגי מורן (אנ'). הם נישאו ב-1942 והיו להם שני ילדים. קוסטר הכניס לכל סרט שלו, פסל פרוטומה שלה. כשארצות הברית נכנסה למלחמה נגד גרמניה במלחמת העולם השנייה נחשב קוסטר כנתין אויב ונאסר עליו לצאת מביתו בלילות. ב-1947 היה מועמד לפרס אוסקר לבמאי הטוב ביותר על "אשת הבישוף". לאחר זאת ביים את "הרווי (1950) בכיכובו של ג'יימס סטיוארט", "דודנית רחל" (1952) "הגלימה" (1953) עם ריצ'רד ברטון" שהיה הסרט הראשון שצולם בסינמסקופ ועוד. ב-1961 ביים את המחזמר שירת תוף הפרח של רוג'רס והמרשטיין. סרטו האחרון היה "הנזירה המזמרת" (1966) עם דבי ריינולדס. לאחר מכן פרש מהקולנוע והתרכז בתחביבו - ציור. ב-1960 נקבע לכבודו כוכב בשדרת הכוכבים בהוליווד. שלוש נערות חכמות (1936) ג'יין אייר (1943) אשת הבישוף (1947) המפקח הכללי (1949) בוא לאורווה (1949) הארווי (1950) ללא דרך בשחקים (1951) דודנית רחל (1952) כוכבים ופסים לעד (1952) הגלימה (1953) דזירה (1954) המלכה הבתולה (1955) השישה ביוני (1956) אישי גודפרי (1957) סיפורה של רות (1960) שירת תוף הפרח (1961) קח אותה, היא שלי (1963) הנזירה המזמרת (1966) מדיה וקבצים בנושא הנרי קוסטר בוויקישיתוף הנרי קוסטר, במסד הנתונים הקולנועיים IMDb (באנגלית) הנרי קוסטר, באתר "אידיבי", מאגר הידע העברי לקולנוע ישראלי ועולמי הנרי קוסטר, באתר AllMovie (באנגלית) הנרי קוסטר, במסד הנתונים הקולנועיים KinoPoisk (ברוסית) הנרי קוסטר, באתר "Find a Grave" (באנגלית) הנרי קוסטר, באתר אנציקלופדיה בריטניקה (באנגלית)
תחרות כלבים

תחרות כלבים הוא סינגל מאת אביתר בנאי, אשר נכלל באלבומו השלישי "עומד על נייר". את מילות השיר כתב בנאי יחד עם עמיר לב והלחין יחד עם אמיר צורף. השיר מלווה בקליפ בו משחק בנאי נהג מונית. בקליפ משתתפת גם אחותו, אורנה בנאי, המשחקת נוסעת. בדצמבר 2004 הגיע השיר למקום רביעי במצעד הפזמונים השבועי של רשת ג'. במצעד השנתי של גלגלצ לשנת תשס"ה הגיע למקום ה-26. סרטון השיר "תחרות כלבים" באתר יוטיוב מילות השיר "תחרות כלבים" באתר שירונט לדף השיר באתר הספרייה הלאומית תחרות כלבים – פזמונט, באתר pizmonet.co.il ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
דז'ה מרקוש (מנצח)

הונגריה זהו שם הונגרי; שם המשפחה הוא . דז'ה מרקוש (בהונגרית: Márkus Dezső; פשט, 15 בדצמבר 1869 – בודפשט, 20 בספטמבר 1948) היה מנצח, מנהל תיאטרון ומורה יהודי-הונגרי. אחיהם של האדריכל גזה מרקוש והעיתונאי מיקשה מרקוש. דז'ה מרקוש נולד במשפחה יהודית, בנם של איגנץ מרקוש, סוחר זכוכית, ושל אנה (נינה) קוֹהְן (הגרסה ההונגרית-אוסטרית לכהן). הוא למד מוזיקה באקדמיה הלאומית למוזיקה לימים קיבל את השם האקדמיה למוזיקה ע"ש פרנץ ליסט ולאחר מכן בווינה, שם היה תלמידו של הנס שמידט ורוברט פוקס. הוא התכונן להיות פסנתרן והופיע כתלמידו של אימרה סקיי בשנת 1879, ואחר כך היה תלמידו של פרנץ ליסט. בהמשך עבד כמנצח, תחילה בבאד אישל ומשנת 1893 ב"תיאטרון העם" בבודפשט. בין השנים 1895 עד 1898 היה הקורפטיטור (פסנתרן חזרות) של בית האופרה של בודפשט, ואז ב-1898 עבר לפראג, ומשנת 1901 לאמסטרדם, משם חזר ב-1903. בין 1903 לבין 1911 הוא שוב היה מנצח בבית האופרה. עד 1911 ניצח בכמה הופעות בכורה, בהן שמשון ודלילה של קאמי סן-סנס, ולה בוהם של פוצ'יני. בשנת 1911 ייסד את להקת "אופרת העם" של בודפשט (לימים תיאטרון ארקל), בה היה גם המנהל עד 1914. משנת 1918 היה המנהל המוזיקלי הראשי של "תיאטרון העיר" (Városi Szinház), משנת 1921 היה מנצח האופראי של התיאטרון ולבסוף משנת 1926 הוא שוב היה המנהל המוזיקלי הראשי. לאחר פרישתו לימד פיתוח קול. תלמידיו כללו בין היתר את אנה באתי, מריה נמט ואת בתו שלו. הוא נפטר בבודפשט ב-20 בספטמבר 1948. אשתו, אילונה סויר, הייתה זמרת אופרה ואופרטה, לה נישא ב-19 ביוני 1905 בבודפשט. לקסיקון ביוגרפי הונגרי I-II. עורך ראשי. אגנש קניירש. בודפשט, 1967-1969. לקסיקון אמנות הבמה הונגרי . עורך ראשי. ג'רג' סקיי. בודפשט, 1994. לקסיקון המשחק ההונגרי.אלאדר שופפלין. בודפשט, איגוד השחקנים הלאומי והמכון לפנסיה, 1929. לקסיקון יהודי הונגרי. אד. פטר אויווארי. בודפשט, 1929. עמ '576. גישה מקוונת מדיה וקבצים בנושא דז'ה מרקוש בוויקישיתוף "Születési bejegyzése a pesti neológ izraelita hitközség születési akv. 1406/1869. folyószáma alatt". "Házasságkötési bejegyzése a Budapest VI. kerületi polgári házassági akv. 700/1905. folyószáma alatt".
אלכסנדר ארנולד (שחקן)

אלכסנדר ארנולד (באנגלית: Alexander Arnold; נולד ב-21 בדצמבר 1992) הוא שחקן, זמר ומוזיקאי אנגלי. הוא ידוע בעיקר מהופעתו בתפקיד ריץ' הארדבק בדרמת הנעורים "סקינס" של ערוץ E4. ארנולד נולד באשפורד שבקנט, בנם של ג'ון וג'קי ארנולד. יש לו אח ואחות. הוא התחנך בבית הספר נורטון נאטשבול שבאשפורד, והתעניין באמנות ובדרמה. בתקופה שהופיע בסדרה "סקינס" הוא למד למבחני בגרות (A-levels) בבית הספר Highworth Grammar School. בנוסף השתתף בהצגות בתיאטרון לנוער של אשפורד, והיה חבר במשך שנתיים בתיאטרון הלאומי לנוער. הופעת הבכורה המקצועית של ארנולד הייתה בעונות החמישית והשישית של דרמת הנעורים "סקינס" בתפקיד ריץ' הארדבק. הוא לוהק לתפקיד כשלמד בתיכון (Sixth form), והשתתף באודישן בלונדון. בספטמבר 2011 כיכב ארנולד בווידאו קליפ "Death Cloud" של להקת הרוק קלאוד קונטרול, בבימויו של לוק סנלין. הקליפ צולם בספרד במשך יומיים. ארנולד כיכב בדרמה של ITV בשם "A Mother's Son", שכתב כריס לאנג, ושודר לראשונה בספטמבר 2012. ב-2013 הופיע בסדרה העל-טבעית "בבשר החי" של ערוץ BBC Three, ובעונה הראשונה של סדרת הדרמה המשטרתית "ורה". עוד השתתף בתפקיד אדם בסדרת הטלוויזיה "מה שנשאר". ב-2015 הצטרף ארנולד לצוות שחקני הסדרה "פולדארק" של ה-BBC המבוססת על סדרת הרומנים "פולדארק". ב-2014 שיחק ארנולד לראשונה בסרט קולנוע במערבון "הגאולה", שצולם בדרום אפריקה. ארנולד מנגן בגיטרה בס, והוא זמר סולן בלהקת אינדי בשם Circuithouse. אתר האינטרנט הרשמי של אלכסנדר ארנולד אלכסנדר ארנולד, ברשת החברתית אקס (טוויטר) אלכסנדר ארנולד, במסד הנתונים הקולנועיים IMDb (באנגלית) אלכסנדר ארנולד, באתר AllMovie (באנגלית) אלכסנדר ארנולד, במסד הנתונים הקולנועיים KinoPoisk (ברוסית) Births, Marriages & Deaths Index of England and Wales, 1916–2005 A45B "The new Skins cast revealed - BBC Newsbeat" – via www.bbc.co.uk. Thompson, Erica (19 באפריל 2011). "The kids are aight" – via Stuff.co.nz. {{cite web}}: (עזרה) "Alexander Arnold plays Rich - Channel 4 - Info - Press". "Cloud Control 'Death Cloud' by Luke Snellin on Promo News". "Hermione Norris and Martin Clunes to front new ITV Drama". Radio Times. 14 במאי 2012. נבדק ב-18 במאי 2012. {{cite news}}: (עזרה) Lynn (26 באוקטובר 2012). "Royle Family actor Ricky Tomlinson to star in new BBC3 zombie drama, In The Flesh". Unreality Primetime. אורכב מ-המקור ב-28 באוקטובר 2012. נבדק ב-3 בנובמבר 2012. {{cite web}}: (עזרה) "David Threlfall leads all-star cast in Tony Basgallop's compelling new BBC One drama What Remains". BBC. 17 בינואר 2013. נבדק ב-29 ביולי 2013. {{cite news}}: (עזרה) Jeffery, Morgan (11 באפריל 2014). "Poldark: new BBC One drama adds '70s series star Robin Ellis". Digitalspy. נבדק ב-25 באפריל 2014. {{cite news}}: (עזרה) "The Salvation". spierfilms. נבדק ב-29 ביולי 2013. {{cite news}}: (עזרה) "Alex Arnold previews Rich's episode". digitalspy. נבדק ב-6 במאי 2012. {{cite news}}: (עזרה) "Circuit House's Open Mic". vimeo. נבדק ב-11 ספט' 2012. {{cite news}}: (עזרה)
קוויטלעך

המונח "קוויטלעך" מפנה לכאן. לערך העוסק בפתק תפילה, ראו קוויטל. קווִיטְלֶעך (מיידיש: פתקים, נקרא לעיתים גם קוויטלוק או קוויטלי) הוא משחק קלפים הדומה לעשרים ואחת ובלאק ג'ק שמקורו בגליציה, המשוחק בקרב חלק מהבתים היהודיים־אשכנזים (בעיקר באלה שמקורם מאזור הונגריה ואוסטריה) בחג החנוכה ובפורים. המשחק והחפיסה הייחודית נוצרו על ידי יהודים חסידים שחיו בגליציה בסוף המאה ה-18 או ה-19. רוב החבילות המשמשות למשחק כוללות 24 קלפים עם זוגות זהים שמספרם בין 1 ל-12. מקורה של החבילה הוא מחפיסות הֶקסנְשפִיל על ידי הורדת התמונות שברוב חפיסות הקלפים כדי להימנע מעבודה זרה. יהודים לא השתמשו בחפיסות הקלפים הפופולריות בגלל הצלבים וסמלים נוצריים אחרים אשר נמצאים עליהם, ובמקומם השתמשו בקלפים שנקראו קוויטלעך (בעבודת יד בהרבה מהמקרים). הקלפים עוטרו באותיות עבריות ובחפצים נפוצים כמו קומקומים, נוצות ולעיתים דיוקנאות של גיבורי מקרא. חברת "פיאטניק ובניו" (אנ') המפורסמת מווינה הייתה היצרנית הגדולה ביותר של קלפים אלו במאות ה-19 וה-20, מה שעזר להפיץ את המשחק בקרב יהודים באוסטרו־הונגריה ובאמריקה הצפונית. רוב השחקנים האירופיים נספו במהלך השואה ומספר השחקנים באמריקה הצפונית פחת. מדיה וקבצים בנושא קוויטלעך בוויקישיתוף כללי המשחק - עברית מקור: לאה אקשטיין ברטיסלבה-פרעסבורג, סלובקיה כללי המשחק - אנגלית Steinmetz, Sol (2005). Dictionary of Jewish Usage: A Guide to the Use of Jewish Terms. Rowman & Littlefield. p. 66. ISBN 0-7425-4387-0. Kissel, Robert (1990). "Kwitlech: The 'Kosher' Cards of Galician Jews". The Playing-Card. XVIII (3): 86–100. Roskies, Diane K.; Roskies, David G. (1979). The Shtetl Book. Ktav Publishing House. ISBN 978-0-87068-456-2.
עין בליבל

עין בליבל הוא מעיין ובריכת אגירה הנמצאים בעמק הירדן בדרום עמק בית שאן (באזור המכונה "בקעת אום אל עומדן"), מצפון למושב הדתי מחולה. עין בליבל הוא מעיין ההזורם כל ימות השנה. המעיין ממלא בריכה מלבנית גדולה ועמוקה (עומקה של הבריכה כ-3 מטרים). מי הבריכה נשאבים ומשמשים לחקלאות - ועומקה של הבריכה תלוי בהיקף השאיבה. פני מי הבריכה נמוכים מקירותי הבטון שמקיפים אותה. סביב המעיין צמחיית מים. בחודשי הקיץ פורחים סביב המעיין פרחי נענה משובלת. בסמוך לבריכה עץ תמר בודד אחד, ובמרחק מהבריכה מטע תמרים גדול. אורי מאור, ארץ המעיינות - המדריך השלם לנקודות המים הקסומות בישראל, הוצאת ספריית בית אל, 2011, עמ' 28 - 29 עין בליבל באתר "מסלולים" ראו בספרו של אורי מאור, ארץ המעיינות - המדריך השלם לנקודות המים הקסומות בישראל, המפורט להלן ב"קריאה נוספת", בעמוד 28
יחסי בליז–ברזיל

יחסי בליז–ברזיל הם היחסים הדו צדדיים שבין בליז ובין הרפובליקה הפדרלית של ברזיל. לבליז יש שגרירות בברזיליה,[דרוש מקור] ואילו לברזיל יש שגרירות בבלמופן. Ministerio das Relacoes Exteriores. "Embassy of Brazil in Belmopan (Belize)". Embassy of Brazil in Belmopan (Belize). נבדק ב-19 במרץ 2018. {{cite web}}: (עזרה)
סורת פצלת

סורת פֻצִלָת (בערבית: سورة فصلت, "המבוארים"), הידועה גם כסורת חא. מים א-סג'דה (سورة ﺣﻢ ﺍﻟﺴﺠﺪﺓ) היא הסורה ה-41 בקוראן. סורה זו מונה 54 פסוקים, ושמותיה נגזרים מפסוק 1 ופסוק 3. פסוקים 1–5 מדברים על כך שרוב האנשים לא מאמינים ולא יאמינו בקוראן. פסוקים 6–8 קוראים לאנשים להאמין באל אחד. פסוקים 9–12 עוסקים בבריאת העולם. פסוקים 13–18 מדברים על שני שבטים קדומים, שבט עאד ושבט ת'מוד, שהוכחו לכאורה כעונש אלוהי על כך שהם דחו את הנביאים שנשלחו אליהם. פסוקים 19–25 עוסקים ביום הדין. בפסוק 26 נטען שבין הלא מאמין יש כאלו אשר מתאמצים למנוע מאחרים להכיר את הקוראן. פסוק 31 מתאר את גן העדן. פסוקים 34–36 מתארים את האופן שבו על המוסלמים לנהוג עם אויביהם המנסים לפגוע בהם ולהכשיל אותם. פסוק 37 מעודד את האנשים לעבוד את הבורא במקום את הבריאה. פסוקים 38–40 מדברים על אלו שלכאורה מתכחשים לאותותיו של אללה. פסוקים 41 - 43 טוענים כי הנאמר בקוראן הוא אמת. פסוקים 44–51 דנים בטענותיהם של אלו המטילים ספק באותנטיות של הקוראן. פסוקים 52–54 מרחיבים בנושא של הפסוקים הקודמים. סורת פצלת, בתרגום הרמן רקנדורף, באתר ויקיטקסט Surah Alam Nashrah מדיה וקבצים בנושא סורת פצלת בוויקישיתוף Surah Fussilat [41 - Transliteration, Translation, and Tafsir], My Islam (באנגלית) הקוראן / אלמוני/ת / צבי חיים הרמן רקנדורף - פרויקט בן־יהודה, באתר benyehuda.org Surah Ha Mim As-Sajadh Surah Fussilat [41], Surah Fussilat [41] (באנגלית) TheLastDialogue, Surah Fussilat Summary, The Last Dialogue, ‏2019-03-07 (באנגלית) Surah Fussilat, Chapter 41, Verses 1-40, Al-Islam.org, ‏2014-01-24 (באנגלית) Sura Fussilat, WikiShia (באנגלית)
Rockstar

האם התכוונתם ל... Rockstar (שיר של דה-בייבי) Rockstar (שיר של פוסט מאלון) Rockstar (אלבום של דולי פרטון)